Tawap

Tawap yakuwi ngubengi Kakbah kaping pitu sajeroning kaanan suci saka kadas gedhé lan kadas cilik. Tawap diwiwiti saka lan dipungkasi ing lokasi Watu Ireng (Kajar Aswad) lan mubeng mangiwa (lelawanan karo arah pandom jam). Tawap minangka rukun nalika ngayahi ngibadah kaji lan ngibadah umrah. Nanging uga disunahaké saben lumebu ana ing Masjidil Karam. Rupa-rupa tawap Tawap kudum, ya iku tawap "sugeng rawuh" kanggoné kang lagi teka ing Mekah. Tawap iki diayahi déning wong kang nglakoni ngibadah kaji iprad utawa kiran. Kanggo kang ngayahi kaji tamatu, tawap kudum iki minangka tawap umrah. Tawap ipalah (ifadhah), ya iku tawap kang kalebu rukun ngibadah kaji, Tawap sunat, ya iku tawap kang diayahi saben ana kalodhangan lumebu Masjidil Karam, nganggo sandhangan biyasa amarga ora nuju ikram. Tawap wadak (wada'), ya iku tawap kang diayahi nalika jemangah kaji utawa umrah bakal ninggal kutha Mekah. Sarat tawap Suci saka kadas gedhé lan cilik Nutup ngorat (aurat) Pitung étungan diwiwiti saka Watu Ireng lan mungkasi ing Watu Ireng Ngubengi Kakbah Ing sajabané Kijir Mangil (Hijir Ismail) Kakbah tansah ana ing sisih kiwa Niyat tawap Sunat tawap Ngusap lan ngembung Watu Ireng Ngusap Rukun Yamani tanpa ngembung Dedonga Lumaku kanggo kang kuwawa Idhtiba ' (ngatonaké bau tengen) Lumayu indhik-indhik nalika telung ubengan pisanan (tumrap wong lanang) Urut Tata cara tawap Sadurungé miwiti tawap kudu njupuk wulu lan nutup ngorat Tawap diwiwiti saka sangarepé Watu Ireng Nalika miwiti tawap, awak madhep Watu Ireng sinambi ngangkat tangan tengen (setilam) karo ngucapaké Bismilahi Allahu Akbar Sabanjuré lumaku ngubengi Kakbah kanthi arah mangiwa (Kakbah tansah ana ing sisih kiwa). Puteran kapindho lan sabanjuré nalika liwat Watu Ireng mléngak kanthi ngangkat tangan lan maca setilam Puteran tawap diayahi kaping pitu Saben liwat rukun Yamani disunahaké ngangkat tangan lan setilam Saben liwat antara Rukun Yamani lan Watu Ireng maca donga: Robbanaa aatina Fid dinya hassanatan wa fil akhirati hasanatan waqinaa adzabannaar. Bisa uga ditambahi: Wa adkhilnal jannata ma'al abrar, ya Aziz, ya Ghaffar, ya Rabbil Alamin. Puteran pungkasan kudu ngiwati Watu Ireng (minangka tandha mungkasi tawap). Ritual sawisé tawap Dedonga ing Multazam Salat sunat tawap 2 rakangat ing saburiné Makam Brahim Salat sunat mutlak ing Kijir Mangil Ngombé banyu janjam. Deleng uga Ibadah umrah Ibadah kaji Sambungan njaba